אירלנד באירוויזיון

אירלנד השתתפה באירוויזיון 58 פעמים החל מהצטרפותה לתחרות ב-1965 ונעדרה מהתחרות שלוש פעמים ב-1983, 2002 ו-2026. נכון ל-, אירלנד היא שיאנית מספר הניצחונות בתחרות, עם שבעה ניצחונות בתחרות אך חולקת תואר זה עם שוודיה שניצחה מספר פעמים זהה. אירלנד היא המדינה היחידה שאירחה את התחרות שלוש פעמים ברציפות, המדינה היחידה שניצחה בתחרות שלוש פעמים ברציפות ואחת המדינות היחידות, יחד עם ספרד, לוקסמבורג וישראל, שניצחה בתחרות פעמיים ברציפות.

הישגים
אירלנד התחרתה בתחרות כמעט ברציפות מהופעת הבכורה שלה ב-1965 שנערכה בנאפולי, איטליה, ונעדרה מהתחרות רק שלוש פעמים בתולדותיה: לראשונה ב-1983, ב-2002 וב-2026. ב-1983 אירלנד נעדרה מהתחרות בשל שביתה של רשות השידור האירית שהודיעה כי היא חסרת משאבים כלכליים לשלוח נציג לתחרות. בפעם השנייה אירלנד נעדרה מהתחרות ב-2002 עקב התוצאה הנמוכה שהיא קיבלה בשנה שקדמה להיעדרות, ולכן, בהתאם לחוקי התחרות, איגוד השידור האירופי פסל אותה באותה שנה. ב-4 בדצמבר 2025, בעקבות ההחלטה לתת לישראל להתחרות באירוויזיון, הודיעה אירלנד יחד עם הולנד, סלובניה וספרד על פרישה מאירוויזיון 2026 במחאה על השתתפות ישראל.

אירלנד השתתפה בתחרות כ-56 פעמים: שבע פעמים מתוכן אירלנד ניצחה בתחרות, ועל כן, נכון ל-, היא שיאנית מספר הניצחונות בתחרות, כשבתיקו עליה נמצאת שוודיה, עם 7 ניצחונות בתחרות לאחר הניצחון של 2023. אירלנד היא המדינה היחידה שניצחה בתחרות שלוש פעמים רצופות, המדינה היחידה שהשיגה ארבעה ניצחונות בתקופה של חמש שנים ואחת המדינות היחידות, יחד עם ספרד, לוקסמבורג וישראל, שניצחה בתחרות פעמיים ברציפות. שמונה-עשרה פעמים מתוכן אירלנד הצליחה להתברג לחמשת המקומות הראשונים בגמר התחרות ו-13 פעמים מתוכן היא התברגה לאחד מעשרת המקומות הראשונים בתחרות. הישגה הגרוע ביותר של אירלנד בגמר תחרות אירוויזיון הוא המקום ה-41 עם 3 נקודות באירוויזיון 2019 עם השיר 22 של שרה מקטרנן.

החל מסוף שנות ה-90 ועד ימינו אירלנד כמעט ולא הצליחה להתברג למקומות מכובדים בתחרות ולעיתים קרובות אף כשלה להעפיל לגמר התחרות משלב חצאי הגמר. אירלנד הצליחה להעפיל לגמר התחרות משלב חצאי הגמר החל מ-2004 רק כשמונה פעמים ב-2004, 2006, 2007, 2010, 2011, 2012, 2013 ו-2018. ב-2005 נערכה בקופנהגן, דנמרק, תחרות שיר היובל באירוויזיון, במסגרת חגיגות 50 שנים לקיום התחרות. אחד משני השירים האירים שהשתתפו בתחרות היובל, "Hold Me Now" של ג'וני לוגן, הגיע למקום השלישי בהצבעה של השיר האהוב ביותר בתולדות האירוויזיון. ג'וני לוגן הוא האמן היחיד בתולדות התחרות אשר זכה במקום הראשון פעמיים, ב-1980 ו-1987, וכתב את השיר הזוכה של אירלנד ב-1992 אותו ביצעה לינדה מרטין, ועל כן הוא מכונה בפי רבים "מר אירוויזיון".

אירלנד היא המדינה היחידה בתחרות שאירחה מספר תחרויות ברציפות: היא אירחה שלוש תחרויות ברציפות ב-1993, 1994 ו-1995, 6 תחרויות נערכו בדבלין הבירה, שלוש תחרויות בתיאטרון פוינט ותחרות אחת, ב-1993, נערכה במילסטריט. כמו כן, במהלך אירוח התחרות ב-1994 להקת "ריברדאנס" עשתה את הופעת הבכורה שלה. שאר המדינות שהצטרכו לארח שתי תחרויות ברציפות בשל העובדה שניצחו בתחרות פעמיים ברציפות אך לא עשו זאת, הן ישראל, לוקסמבורג וספרד. לוקסמבורג וישראל לא יכלו לעמוד בנטל הכלכלי של אירוח התחרות ב-1974 ו-1980 (בהתאמה) לאחר שאירחו בשטחן את התחרות בשנה הקודמת, ואילו ספרד ניצחה שוב ב-1969 יחד עם הולנד, צרפת ובריטניה, ובהגרלה שנערכה נקבע כי הולנד תארח את התחרות בשנה שאחריה, וכך הפסידה ספרד את האירוח.

לאחר שניצחה ב-1994, הודיעה רשות השידור האירית שהיא לא חושבת שהיא תוכל לארח שוב את התחרות בפעם השלישית ברציפות. בתגובה, הציעה רשות השידור הבריטית לקחת על עצמה את האחריות לאירוח התחרות, ואף הציעה לערוך את התחרות בהפקה משותפת עם רשות השידור האירית בבלפסט, בירתה של צפון אירלנד. בסופו של דבר החליטה רשות השידור האירית כן לארגן את התחרות בכוחות עצמה, אולם היא פנתה לאיגוד השידור האירופאי ואמרה שאילו היא תנצח שוב, שלא יצפו שתארח את התחרות בפעם הרביעית ברציפות. היו ספקולציות רבות באירלנד באשר לשאלה האם רשות השידור האירית בחרה בכוונה, ב-1995, שיר הנתפס כבעל סיכויים פחותים לנצח בתחרות כדי לא לארח את התחרות בפעם הרביעית ברציפות, אם כי הדבר מעולם לא אומת באופן רשמי. הספקולציה הפכה לעניין פופולרי במספר פרקים בסיטקום הבריטי Father Ted. בכל מקרה, אירלנד ניצחה שוב בשנה שלאחר מכן, ואירחה את התחרות, בפעם האחרונה בתולדותיה, בשנה שאחריה.

אירוויזיון 2008: דסטין תרנגול ההודו
ב-23 בפברואר 2008, השיר "Irelande Douze Pointe" של דסטין תרנגול ההודו ניצח בתחרות קדם-האירוויזיון שערכה רשות השידור האירית, "Eurosong", לאחר שגבר על חמישה מתחרים אחרים. על אף הניצחון בקולות המצביעים, התקבל השיר באולם עצמו בתגובות מעורבות, כאשר חלקם קראו קריאות גנאי רמות לצד מחיאות כפיים נלהבות. גם פאנל המומחים שחיווה את דעתו אחרי כל שיר היה חלוק בדעתו, לאחר שדנה, המנצחת הראשונה ב-1970 מטעם אירלנד בתחרות, אמרה כי "עדיף שאירלנד תפרוש מהתחרות מאשר תשלח אליה תרנגול הודו". מדובר היה בפעם הראשונה בתולדות התחרות בה מדינה שולחת בובה כנציגתה לתחרות.

השיר הכיל במילותיו, בין היתר, התייחסות לריברדאנס: "Give us another chance, we're sorry for Riverdance!", לרקדן האירי מייקל פלטלי: "Sure Flatley he's a yank" וחנופה למדינות מזרח אירופה: "Eastern Europe we love you". דסטין ביצע את שירו בחצי הגמר הראשון של התחרות, ב-20 במאי 2008, אולם כשל להעפיל משלב חצי-הגמר לגמר התחרות. בנוסף, השיר הצליח לגרום לתקרית דיפלומטית בין אירלנד ליוון לאחר שבין המדינות המזרח אירופאיות אותן דסטין מונה במילות השיר נמצאה מקדוניה בשמה הוא ולא בשמה המלא כפי שמכנים אותה בארגונים בינלאומיים, וביניהם בתחרות האירוויזיון, כ"הרפובליקה היוגוסלבית לשעבר של מקדוניה" כפי שיוון דורשת שיקראו למדינה. בעקבות התקרית, ביקשו מארגני התחרות מהמשלחת האירית לשנות את מילות השיר.

יחסי אירלנד ובריטניה באירוויזיון
אירלנד נהנית מיחסי שכנות כאשר היא נותנת ומקבלת באופן עקבי נקודות מבריטניה. טרם כניסתה של שיטת הטלווטינג לתחרות, נטתה אירלנד להעניק לבריטניה פחות או יותר אותו מספר נקודות אשר מדינות אחרות העניקו לבריטניה. מכניסתה של שיטת הטלווטינג שתי המדינות נטו להעניק אחת לשנייה מספר נקודות גבוה יותר מבעבר; כ-8 נקודות. כמו כן, בשנים האחרונות אירלנד מעניקה מספר נקודות גבוה למדינות אשר אזרחים רבים שלה גרים כרגע באירלנד; מדינות כמו פולין, ליטא ולטביה. בשנת 2008, טרם שובם לתחרות של חבר השופטים על מנת להפחית את הצבעת יחסי השכנות בין מדינות, אירלנד העניקה 8 נקודות לבריטניה, 10 לפולין ו-12 ללטביה. בשנת 2015, בשני חצאי הגמר ובגמר, תוצאות ה"טלווטינג" באירלנד דירגו את לטביה במקום השלישי, פולין במקום שני ואת ליטא במקום הראשון.

באופן סטטיסטי, אירלנד היא המדינה ה-11 בטיבה בחיזוי המדינה המנצחת בתחרות. משנת 1975, אשר החלה מערכת ההצבעה הנוכחית של התחרות, מתוך 32 מקרים (ולמעט השנים בהן אירלנד עצמה הייתה המדינה המנצחת, כיוון שמדינה בתחרות לא יכולה להצביע לעצמה) אירלנד העניקה ממוצע של 8.5 נקודות למדינה המנצחת. כמו כן, אירלנד העניקה את מרב הנקודות שלה שתים עשרה פעמים למדינה המנצחת בתחרות (1979, 1982, 1984, 1985, 1986, 1989, 1990, 1997, 2000, 2012, 2013 ו-2014). רק פעמים בתולדותיה, בשנים 2003 ו-2011, אירלנד לא העניקה אף נקודה לשיר המנצח בתחרות.

השירים שייצגו את אירלנד באירוויזיון

 שנה מבצע שיר תרגום לעברית גמר ניקוד חצי גמר ניקוד 1965 בוץ' מור "Walking the Streets in the Rain" "הולך ברחובות בגשם" 6 11 1966 דיקי רוק "Come Back To Stay" "חזרי כדי להישאר" 4 14 1967 שון דאנפי "If I Could Choose" "אילו יכולתי לבחור" 2 22 1968 פט מק'גיגאן "Chance Of A Lifetime" "סיכוי של פעם בחיים" 4 18 1969 מיוראל דיי "The Wages of Love" "שכרי האהבה" 7 10 1970 דנה "All Kinds of Everything" "כל מיני דברים" 1 32 1971 אנג'לה פארל "One Day Love" "אהבה ליום אחד" 11 79 1972 סנדי ג'ונס "Ceol an Ghrá" "מוזיקת האהבה" 15 72 1973 מקסי "Do I Dream" "האם אני חולמת?" 10 80 1974 טינה ריינולדס "Cross Your Heart" "הישבע בלבבך" 7 11 1975 להקת "הסווארבריגס" "That's What Friends Are For" "בשביל זה יש חברים" 9 68 1976 רד וינסנט הארלי "When" "כאשר" 10 54 1977 להקת "הסווארבריגס + 2" "It's Nice To Be In Love Again" "זה נחמד להתאהב שוב" 3 119 1978 קולם סי.טי וילקינסון "Born To Sing" "נולד כדי לשיר" 5 86 1979 קהל דאן "Happy Man" "אדם מאושר" 5 80 1980 ג'וני לוגן "What's Another Year" "מהי עוד שנה?" 1 143 1981 שיבה "Horoscopes" "הורוסקופ" 5 105 1982 The Duskeys "Here Today Gone Tomorrow" "הנה היום הלך מחר" 11 49לא השתתפה ב-19831984 לינדה מרטין "Terminal 3" "טרמינל 3" 2 137 1985 מריאה קריסטיאן "Wait Until The Weekend Comes" "חכה עד לבוא סוף השבוע" 6 91 1986 לאב באג "You Can Count On Me" "את יכולה לסמוך עליי" 4 96 1987 ג'וני לוגן "Hold Me Now" "חבקי אותי עכשיו" 1 172 1988 ג'אמפ דה גאן "Take Him Home" "קחי אותו הביתה" 8 79 1989 קייב קונולי ו"הנוסעים החסרים" "The Real Me" "אני האמיתי" 18 21 1990 ליאם ראיילי "Somewhere In Europe" "באיזה מקום באירופה" 2 132 1991 קים ג'קסון "Could It Be That I'm In Love" "האם יכול להיות שאני מאוהבת" 10 47 1992 לינדה מרטין "Why Me?" "מדוע אני?" 1 155 1993 ניב קבאנה "In Your Eyes" "בעינייך" 1 187 1994 פול הרינגטון וצ'ארלי מקגטיגן "Rock 'n' Roll Kids" "ילדי הרוקנ'רול" 1 226 1995 אדי פריאל "Dreamin'" "לחלום" 14 44 1996 איימר קווין "The Voice" "הקול" 1 162 2 198 1997 מרק רוברטס "Mysterious Woman" "אישה מסתורית" 2 157 1998 דאוון מרטין "Is Always Over Now?" "האם 'תמיד' נגמר עכשיו?" 9 64 1999 להקת "המואלנס" "When You Need Me" "כאשר אתה צריך אותי" 17 18 2000 אימון טול "Millennium Of Love" "מילניום של אהבה" 6 92 2001 גארי או'שונסי "Without Your Love" "ללא אהבתך" 21 6לא השתתפה ב-2002 2003 מיקי הארט "We've Got The World" "יש לנו את העולם" 11 53 2004 כריס דורן "If My World Stopped Turning" "אם העולם שלי הפסיק להסתובב" 23 7 X X 2005 דונה וג'ו "Love?" "אהבה?" X X 14 51 2006 בראיין קנדי "Every Song Is A Cry For Love" "כל שיר הוא זעקה לאהבה" 10 93 9 79 2007 דרביש "They Can't Stop The Spring" "הם לא יכולים לעצור את האביב" 24 5 X X 2008 דסטין תרנגול ההודו "Irelande Douze Pointe" "אירלנד, 12 נקודות" X X 15 22 2009 סיניד מולווי ובלאק דייזי "Et cetera" "בנוסף" X X 11 52 2010 ניב קבאנה "It's for you" "זה בשבילך" 23 25 9 67 2011 ג'דווארד "Lipstick" "ליפסטיק" 8 119 8 68 2012 ג'דווארד "Waterline" "קו המים" 19 46 6 92 2013 ראיין דולן "Only Love Survives" "רק אהבה שורדת" 26 5 8 54 2014 קאן-לין וקייסי סמית' "Heartbeat" "פעימת לב" X X 12 35 2015 מולי סטרלינג "Playing with Numbers" "משחקת עם מספרים" X X 12 35 2016 ניקי ביירן "Sunlight" "אור שמש"XX1546 2017 ברנדן מוריי "Dying To Try" "מת לנסות" X X13862018ראיין או'שונסי"Together""יחד"1613661792019שרה מקטרנן"22""22"XX1816לזלי רוי"Story Of My Life""סיפור חיי"התחרות בוטלה בשנה זאת2021לזלי רוי"Maps""מפות"XX16202022ברוק סקוליון"That's Rich""זה עשיר"XX15472023ויילד יות'"We Are One""אנחנו אחד"XX12102024במבי ת'אג"Doomsday Blue""יום הדין הכחול"627831242025אמי"Laika Party""המסיבה של לייקה"XX1328לא נטלה חלק ב-2026

 גלריה 

אירוח האירוויזיון

 שנה העיר המארחת מקום התחרות מנחים1971 דבליןתיאטרון גאיאטיגמר: ברנדט ני גלקור1981 דבליןהאגודה המלכותית בדבליןגמר: דורין ני וריאן1988 דבליןהאגודה המלכותית בדבליןגמר: פט קני ומישל רוקה1993 מילסטריטגרין גלנס ארנהגמר: פינולה סוויני1994 דבליןתיאטרון פוינטגמר: סינת'יה ני וורכו וג'רי ראיין1995 דבליןתיאטרון פוינטגמר: מארי קנדי1997 דבליןתיאטרון פוינטגמר: קארי קראולי ורונאן קיטינג

ראו גם
 בריטניה באירוויזיון

קישורים חיצוניים


 אירלנד באירוויזיון באתר של ה-RTÉ 
 אירלנד באתר האירוויזיון 
 היסטוריית ההצבעות של אירלנד באירוויזיון 

*
קטגוריה:אירוויזיון לפי מדינה